C 24/3

Konklużjonijiet tal-Kunsill dwar il-Pjan ta' Azzjoni Doganali tal-UE għall-Ġlieda kontra l-Ksur tad-Drittijiet ta' Proprjetà Intellettwali (IPR) għas-Snin 2018 sal-2022

(2019/C 24/05)

IL-KUNSILL TAL-UNJONI EWROPEA,

FILWAQT LI JFAKKAR:

— Fl-Istrateġija EWROPA 2020 għal impjiegi u tkabbir intelliġenti, sostenibbli u inklużiv (1);

— Fil-Komunikazzjoni tal-Kummissjoni dwar strateġija komprensiva tal-UE dwar id-drittijiet ta' proprjetà intellettwali (2);

— Fir-Regolament (UE) Nru 608/2013 tal-Parlament Ewropew u tal-Kunsill tat-12 ta' Ġunju 2013 dwar l-infurzar doganali tad-drittijiet ta' proprjetà intellettwali u li jħassar ir-Regolament tal-Kunsill (KE) Nru 1383/2003 (3);

— Fir-Regolament tal-Kunsill (KE) Nru 515/97 tat-13 ta' Marzu 1997 dwar għajnuna reċiproka bejn l-awtoritajiet amministrattivi tal-Istati Membri u l-kooperazzjoni bejn dawn tal-aħħar u l-Kummissjoni biex ikun assigurat l-applikar korrett tal-liġi dwar materji doganali u agrikoli (4);

— Fid-dispożizzjonijiet dwar assistenza amministrattiva reċiproka fi kwistjonijiet doganali konklużi bejn l-UE u pajjiżi terzi;

— Fir-Riżoluzzjoni tal-Kunsill dwar il-Pjan ta' Azzjoni Doganali tal-UE għall-ġlieda kontra l-Ksur tad-Drittijiet ta' Proprjetà Intellettwali (IPR) għas-snin 2013 sal-2017 (5);

FILWAQT LI JIKKUNSIDRA:

— Il-konklużjonijiet tal-Kunsill dwar il-Progress fuq l-Istrateġija għall-evoluzzjoni tal-Unjoni Doganali (6);

— Ir-rapport dwar l-implimentazzjoni tal-Pjan ta' azzjoni Doganali tal-UE għall-ġlieda kontra l-ksur tad-drittijiet ta' proprjetà intellettwali għas-snin 2013-2017 (7);

— L-esperjenza miksuba mill-Pjanijiet ta' azzjoni preċdenti tal-UE;

KONXJU mill-ħsara ekonomika u l-ħsara għar-reputazzjoni tan-negozji u l-kreaturi tal-UE kkawżati mill-ksur tal-IPR, u konxju mill-qligħ iġġenerat minn tali attivitajiet illeċiti għall-kriminalità organizzata;

IMĦASSEB DWAR ir-riskji li l-prodotti kontrafatti u pirati jistgħu joħolqu għas-saħħa u s-sikurezza tal-konsumaturi u l-utenti finali u għall-ambjent, flimkien mal-konsegwenzi ekonomiċi u soċjali;

JENFASIZZA l-objettiv li jinkiseb livell għoli ta' protezzjoni għas-suq intern tal-UE permezz ta' approċċi moderni u armonizzati għall-kontrolli doganali u l-kooperazzjoni doganali, b'mod partikolari biex tiġi evitata d-devjazzjoni kummerċjali fl-UE;

JIRRIKONOXXI l-ħtieġa li jiġu fornuti l-għodod meħtieġa lill-awtoritajiet doganali biex jiġu indirizzati b'suċċess it-tendenzi l-ġodda fin-negozjar internazzjonali ta' prodotti li jiksru d-drittijiet ta' proprjetà intellettwali;

JAPPROVA l-Pjan ta' Azzjoni Doganali tal-UE għall-ġlieda kontra l-ksur tal-IPR għas-snin 2018 sal-2022 li jinsab fl-Anness, imħejji mill-Presidenza f'kooperazzjoni mal-Istati Membri u l-Kummissjoni;

JISTIEDEN:

— Lill-Istati Membri u l-Kummissjoni biex jimplimentaw il-Pjan ta' Azzjoni li jinsab fl-Anness b'mod effettiv u effiċjenti filwaqt li jagħmlu użu sħiħ mill-għodod u mir-riżorsi disponibbli;

— Lill-Kummissjoni, biex f'kooperazzjoni mal-Istati Membri: — tħejji pjan direzzjonali komprensiv sar-rebbiegħa 2019 biex tiġi ffaċilitata l-implimentazzjoni tal-Pjan ta' Azzjoni, — tissorvelja l-implimentazzjoni tal-Pjan ta' Azzjoni, — tippreżenta lill-Kunsill rapporti ta' sintesi annwali dwar l-implimentazzjoni tal-Pjan ta' Azzjoni, — tippreżenta lill-Kunsill rapport finali dwar l-implimentazzjoni tal-Pjan ta' Azzjoni fl-2022.

Pjan ta' Azzjoni Doganali tal-UE għall-Ġlieda kontra l-Ksur tad-Drittijiet ta' Proprjetà Intellettwali (IPR) għas-Snin 2018 sal-2022

INTRODUZZJONI

Il-ksur massiv tad-drittijiet ta' proprjetà intellettwali fil-kummerċ ta' oġġetti huma problema globali serja. Fl-2016, l-infurzar doganali tal-IPR fl-UE irriżulta fid-detenzjoni ta' kważi 41 miljun oġġett.

Il-kompetittività tal-ekonomiji qed tkun ibbażata dejjem aktar fuq il-kreattività u l-innovazzjoni. L-Istrateġija Ewropa 2020 għal tkabbir intelliġenti, sostenibbli u inklużiv tiddeskrivi t-triq 'il quddiem lejn l-irkupru u t-tkabbir ekonomiku tal-Ewropa. Waħda mit-tliet prijoritajiet ta' dik l-Istrateġija hi l-promozzjoni tal-għarfien u l-innovazzjoni.

Hu essenzjali li jitjiebu l-kondizzjonijiet qafas għan-negozji biex jinnovaw u jnaqqsu l-ħsara għall-interessi leġittimi tagħhom ikkawżati minn kontrafatturi li jieħdu vantaġġ mill-investimenti, l-isforzi u r-reputazzjoni tal-marka tad-detenturi tad-drittijiet. Il-ġlieda kontra l-organizzazzjonijiet internazzjonali involuti fil-frodi u l-kriminalità organizzata, li spiss ifittxu qligħ faċli u benefiċċji ekonomiċi mill-kummerċ f'oġġetti kontrafatti u pirati, titlob ukoll attenzjoni speċifika, kif ukoll ir-riskji li l-oġġetti kontrafatti u pirati jistgħu joħolqu għall-konsumaturi u għall-utenti aħħarin.

Qafas legali komprensiv tal-IPR għandu jkun ikkombinat ma' infurzar effettiv. In-negozji u l-konsumaturi jiddependu ħafna mill-kapaċità ta' rispons tal-awtoritajiet tal-infurzar. Id-dwana għandha rwol importanti fl-infurzar: ladarba oġġetti fi ksur tal-IPR ikunu daħlu fis-Suq Uniku, ikun ferm aktar diffiċli li dawn jitwaqqfu. Il-koordinazzjoni u l-ippjanifikar tal-attivitajiet doganali Ewropea fil-ġlieda kontra l-ksur tal-IPR relatat mal-kummerċ transkonfinali huma ta' ferm importanti.

EVALWAZZJONI TAL-PJAN TA' AZZJONI TAL-UE 2013-2017

L-eżiti tal-implimentazzjoni tal-Pjan ta' Azzjoni 2013-2017 huma riflessi fir-rapport iddedikat imħejji mis-servizzi tal-Kummissjoni f'kooperazzjoni mal-Istati Membri (8).

Matul l-aħħar erba' snin, il-fokus tqiegħed fuq l-implimentazzjoni u l-monitoraġġ effettivi tal-leġislazzjoni l-ġdida tal-UE dwar l-infurzar doganali tal-IPR, l-indirizzar tax-xejriet ewlenin fil-kummerċ ta' oġġetti li jiksru l-IPR, l-indirizzar tal-kummerċ ta' oġġetti li jiksru l-IPR fil-katina kollha ta' forniment internazzjonali u t-tisħiħ tal-kooperazzjoni mal-Osservatorju Ewropew tal-ksur tal-IPR, li huwa parti mill-Uffiċċju tal-Proprjetà Intellettwali tal-Unjoni Ewropea (EUIPO), u mal-awtoritajiet tal-infurzar tal-liġi.

L-amministrazzjonijiet doganali tal-Istati Membri u l-Kummissjoni wettqu sforzi sinifikanti u qed jaħdmu b'mod proattiv biex jiġu indirizzati l-isfidi assoċjati mal-infurzar doganali tal-IPR u jitrażżan l-influss ta' prodotti li jiksru l-IPR I fl-UE.

Intużaw il-mezzi kollha sabiex il-partijiet ikkonċernati pubbliċi u privati kollha kkonċernati jsiru jafu bir-Regolament (UE) Nru 608/2013 u jużawh sal-potenzjal sħiħ tiegħu. Iż-żjarat ta' appoġġ urew li huma partikolarment utli biex esperti minn Stati Membri differenti jiddiskutu prattiki ta' implimentazzjoni u biex il-Kummissjoni tikseb stampa globali tal-implimentazzjoni.

L-għadd ta' applikazzjonijiet għal azzjoni (AFAs) mogħtija minn amministrazzjonijiet doganali wera żieda kostanti (minn 26 865 fl-2013 għal 34 931 fl-2017).

L-istatistika miġbura turi aktar minn 41 miljun oġġett miżmum fl-2016. Il-valur stmat tal-prodotti ġenwini ekwivalenti joqrob is-EUR 672 miljun. Il-bejgħ fuq l-Internet immultiplika l-għadd ta' każijiet fit-traffiku postali, li tripplika bejn l-2009 u l-2011.

Issaħħet il-kooperazzjoni mal-partijiet interessati, permezz ta' u flimkien mal-Osservatorju tal-UE, u ma' pajjiżi terzi. Ġew indirizzati wkoll l-isfidi tal-kooperazzjoni bejn l-awtoritajiet tal-infurzar involuti fil-ġlieda kontra l-ksur tal-IPR u d-djalogu stabbilit wera l-importanza ta' sforzi f'dan ir-rigward.

It-traffikar ta' prodotti li jiksru l-IPR jibqa' madankollu fenomenu mifrux u dejjem jikber. Il-kummerċ internazzjonali ta' prodotti kontrafatti jirrappreżenta sa 2,5 % tal-kummerċ dinji, jew sa EUR 338 biljun, abbażi tal-aħħar data disponibbli mill-2013 (9). L-impatt tal-kontrafazzjoni huwa partikolarment għoli fl-Unjoni Ewropea, bi prodotti kontrafatti u pirati li jammontaw sa 5 % tal-importazzjonijiet, jew madwar EUR 85 biljun. F'serje ta' studji settorjali, l-EUIPO għamel stima ta' bejgħ mitluf fi 13-il settur (direttament fl-industriji analizzati u matul il-katini assoċjati tagħhom), bħala riżultat ta' kontrafazzjoni. Dan it-telf laħaq aktar minn EUR 100 biljun kull sena (10).

L-evalwazzjoni tal-Pjan ta' Azzjoni turi l-ħtieġa għal aktar żviluppi sabiex ikun żgurat l-infurzar doganali effettiv tal-IPR fl-Unjoni kollha, li jiġu żviluppati għodod ta' ġestjoni tar-riskji tal-IPR, u li tissaħħaħ il-kooperazzjoni bejn l-awtoritajiet doganali u l-pulizija u awtoritajiet oħra tal-infurzar.

IT-TRIQ 'IL QUDDIEM

Il-ksur tal-IPR jibqa' theddida dejjem tikber u sfida diffiċli biex tiġi indirizzata. Peress li l-koordinazzjoni tal-attivitajiet doganali uriet il-valur miżjud tagħha fit-tisħiħ tar-riżultati, il-pjan ta' azzjoni doganali għall-ġlieda kontra l-ksur tal-IPR għandu ċertament jerġa' jsir għas-snin li ġejjin.

Fid-29 ta' Novembru 2017, il-Kummissjoni adottat pakkett komprensiv ta' miżuri biex ikomplu jitjiebu l-applikazzjoni u l-infurzar tal-IPR fi ħdan l-Istati Membri tal-UE, fuq il-fruntieri tal-UE u fuq livell internazzjonali. Il-Komunikazzjoni COM (2017)707 tad-29 ta' Novembru 2017, bit-titolu “Sistema bbilanċjata ta' infurzar tal-Proprjetà Intellettwali li twieġeb għall-isfidi tas-soċjetà tal-lum”, li hija parti mill-pakkett, issemmi li l-Kummissjoni ser toffri assistenza aktar immirata lill-awtoritajiet doganali nazzjonali, abbażi tar-riżultat tal-Pjan ta' Azzjoni Doganali attwali tal-UE, u ser taħdem mal-Kunsill lejn Pjan ta' Azzjoni ġdid fl-2018.

Il-Pjan ta' Azzjoni l-ġdid fih xi elementi ewlenin minn Pjanijiet ta' Azzjoni preċedenti li għadhom validi u li għandhom jiġu approfonditi u implimentati ulterjorment. L-esperjenza miksuba mill-implimentazzjoni tal-Pjan ta' Azzjoni 2013-2017 tissottolinja wkoll il-bżonn ta' xi aġġustamenti għall-azzjoni tagħna, b'kont meħud tar-restrizzjonijiet ta' riżorsi fl-amministrazzjonijiet. L-isforzi li jridu jsiru għandhom ikunu definiti b'mod ċar u għandhom ikunu marbuta ma' indikaturi li jippermettu l-kejl tar-riżultati. Il-kooperazzjoni mal-Osservatorju Ewropew tal-ksur tal-IPRs, mal-Uffiċċju Ewropew Kontra l-Frodi (OLAF) u ma' korpi Ewropej tal-infurzar li mhumiex doganali, fil-qafas tal-kompetenzi rispettivi tagħhom, għandha tissaħħaħ. Il-Programm Doganali 2020 għandu jkompli jappoġġa l-implimentazzjoni ta' dan il-Pjan ta' Azzjoni bħall-programmi preċedenti.

L-objettivi strateġiċi ta' dan il-Pjan ta' Azzjoni huma għalhekk dawn li ġejjin:

— L-iżgurar ta' infurzar doganali effettiv tal-IPR fl-Unjoni kollha.

— L-indirizzar ta' xejriet ewlenin fil-kummerċ ta' oġġetti li jiksru l-IPR.

— L-indirizzar ta' kummerċ ta' oġġetti li jiksru l-IPR tul il-katina tal-provvista internazzjonali.

— It-tisħiħ tal-kooperazzjoni mal-Osservatorju Ewropew tal-ksur tal-IPR u mal-awtoritajiet tal-infurzar tal-liġi.

Il-Pjan ta' Azzjoni ser ikopri s-snin 2018 sal-2022.

PJAN DIREZZJONALI

Ser jitħejja pjan direzzjonali mill-Kummissjoni f'kooperazzjoni ma' esperti tal-Istati Membri li jiddefinixxi l-azzjonijiet u l-istrumenti li għandhom jiġu attivati f'perijodu ta' żmien maqbul, b'kont meħud tal-implikazzjonijiet finanzjarji u ta' riżorsi umani. Il-pjan direzzjonali maqbul ser ikun disponibbli għall-Kunsill fir-Rebbiegħa tal-2019.

MEKKANIŻMU TA' REVIŻJONI

Il-Kummissjoni f'kooperazzjoni mal-esperti tal-Istati Membri, ser tippreżenta kull sena rapporti sintesi lill-Kunsill fejn tiddeskrivi l-istat ta' implimentazzjoni tal-Pjan ta' Azzjoni, abbażi tal-pjan direzzjonali. Rapport aktar dettaljat ser jitħejja fl-aħħar sena.

KONKLUŻJONIJIET

Qed jiġi mehmuż il-Pjan ta' Azzjoni Doganali tal-UE għall-ġlieda kontra l-ksur tal-IPR għas-snin 2018 sal-2022. Bħala l-ewwel pass, il-Kummissjoni ser tħejji l-pjan direzzjonali msemmi hawn fuq.

1. ŻGURAR TA' INFURZAR DOGANALI EFFETTIV TAL-IPR FL-UNJONI KOLLHA

Objettiv speċifiku 1.1.: Għodod għal implimentazzjoni korretta u effiċjenti tar-Regolament tal-UE

Azzjonijiet Indikaturi Atturi responsabbli 1.1.1. Aġġornament tal-manwal għad-detenturi tad-drittijiet li jibagħtu applikazzjonijiet għal azzjoni permezz tal-formoli ġodda previsti mir-Regolament ta' Implimentazzjoni tal-Kummissjoni (UE) 2018/582 li jemenda r-Regolament ta' Implimentazzjoni (UE) Nru 1352/2013 Pubblikazzjoni tal-manwal aġġornat fuq is-siti web Kummissjoni u Stati Membri 1.1.2. Aġġornament tal-“Linji Gwida Dwar l-Aċċettazzjoni u l-Ipproċessar ta' Applikazzjonijiet għal Azzjoni” fil-lingwi uffiċjali kollha tal-UE sabiex tiġi żgurata kwalità maħjar tal-UAFA Jittieħed kont tar-Rakkomandazzjonijiet mis-sessjoni ta' ħidma tal-IPR “Armonizzazzjoni fil-proċess ta' applikazzjoni” (Munich, il-25 u s-26 ta' Ottubru 2016) Disponibbiltà tal-linji gwida aġġornati Kummissjoni u Stati Membri 1.1.3. Żjarat ta' appoġġ lill-Istati Membri kollha minn grupp magħmul minn esperti tal-IPR u l-Kummissjoni bil-ħsieb li wieħed jiffoka fuq il-problemi u l-isfidi identifikati fl-infurzar tal-IPR mid-dwana biex tkun żgurata implimentazzjoni korretta u effiċjenti tar-Regolament tal-UE Żjarat imwettqa, problemi u sfidi diskussi u parir mogħti fejn adatt Problemi individwati jiġu segwiti u jiġu stabbiliti pjanijiet għat-tisħiħ tal-kapaċitajiet fejn ikun meħtieġ Diskussjonijiet regolari fil-laqgħat tas-Settur tal-Infurzar tad-Drittijiet ta' Proprjetà Intellettwali fi ħdan il-tal-Grupp ta' esperti doganali dwar il-problemi u l-isfidi u kif dawn ġew indirizzati Kummissjoni u Stati Membri





Objettiv speċifiku 1.2.: Tisħiħ tal-COPIS u l-isfruttament tal-funzjonalità sħiħa tal-COPIS

Azzjonijiet Indikaturi Atturi responsabbli 1.2.1. Isir użu sħiħ tal-funzjonalitajiet tal-COPIS Sfruttament sħiħ tal-funzjonalitajiet ta' tiftix u rappurtar tal-COPIS Titjib meħtieġ fil-funzjonalitajiet tal-COPIS jiġu identifikati u implimentati Kummissjoni u Stati Membri 1.2.2. Tiġi estiża l-integrazzjoni eżistenti bejn il-COPIS u l-EDB bil-ħsieb għal AFA elettronika, fejn detentur tad-drittijiet ikun jista' jagħmel AFA mingħajr ma jibgħat talba fuq karta Biex ikun żgurat li AFA tkun tista' ssir mingħajr l-użu ta' karti fl-uffiċċju doganali, jeħtieġ ikun hemm portal għad-detenturi tad-drittijiet. Dan il-portal għandu jippermettilhom li jdaħħlu l-informazzjoni tal-AFA elettronikament, u jippermetti wkoll li d-detenturi tad-drittijiet jaġġornaw l-informazzjoni jew jitolbu estensjoni tal-validità tal-AFA tagħhom. Sabiex l-Istati Membri ikunu fiduċjużi, dan l-iskambju elettroniku ta' informazzjoni għandu jipprovdi lill-uffiċċju doganali l-istess garanziji bħall-proċess attwali li huwa bl-użu tal-karti Tiġi ppjanata, żviluppata u stabbilita sistema li tal-inqas — tippermetti l-preżentazzjoni elettronika tal-AFAs permezz tal-EDB (rispettivament il-Portal tal-Infurzar tal-IP il-ġdid li dalwaqt jasal) lill-COPIS, inkluż it-traduzzjonijiet tal-oqsma rilevanti fil-lingwi kollha tal-pajjiżi kkonċernati — tippermetti l-preżentazzjoni elettronika ta' talbiet għal estensjoni permezz tal-EDB lill-COPIS — tippermetti l-preżentazzjoni ta' emendi tal-AFA għal AFA eżistenti permezz ta' skambju sinkronizzat ta' data bejn l-EDB u l-COPIS — tipprovdi funzjonalitajiet ta' non-rinnegazzjoni li d-detentur tad-drittijiet ikun jista' jagħżel b'mod fakultattiv biex jiġi żgurat li t-talba tiegħu titqies fiduċjuża mill-awtoritajiet Osservatorju Ewropew tal-ksur tad-Drittijiet tal-Proprjetà Intellettwali f'kooperazzjoni mal-Kummissjoni u l-Istati Membri 1.2.3. Sfruttament ta' sinerġiji possibbli bejn is-sistemi ta' informazzjoni diġà eżistenti bħall-COPIS u l-ACIST u l-EDB (għar-rappurtar dwar detenzjonijiet) Il-ħżin ta' data u l-iskambju ta' informazzjoni dwar id-detenzjonijiet ikunu armonizzati kemm jista' jkun possibbli bejn l-Istati Membri Tiġi ppjanata, żviluppata u attwata sistema li tippermetti l-iskambju ta' informazzjoni dwar id-detenzjonijiet bejn is-sistemi ta' informazzjoni Osservatorju Ewropew tal-ksur tad-Drittijiet tal-Proprjetà Intellettwali f'kooperazzjoni mal-Kummissjoni u l-Istati Membri





Objettiv speċifiku 1.3.: Involviment tad-detenturi tad-drittijiet u l-partijiet interessati

Azzjonijiet Indikaturi Atturi responsabbli 1.3.1. Forniment ta' informazzjoni dwar ir-Regolament il-ġdid tal-UE lid-detenturi tad-drittijiet u l-partijiet interessati Informazzjoni dwar il-qafas legali l-ġdid fil-Helpdesks tal-SMEs Kummissjoni Aġġornament ta' partijiet speċjali tal-Portal Transatlantiku dwar l-infurzar Doganali Informazzjoni dwar il-qafas legali fl-organizzazzjonijiet ta' appoġġ għall-SMEs u fid-dipartimenti u l-uffiċċji rilevanti tal-proprjetà industrijali u intellettwali tal-Istati Membri Kummissjoni u Stati Membri 1.3.2. Laqgħat regolari fil-livell tal-UE bejn id-dwana, ir-rappreżentanti tad-detenturi tad-drittijiet u partijiet oħra involuti fl-infurzar tal-IPR Tal-inqas laqgħa fis-sena Kummissjoni, Stati Membri u detenturi tad-drittijiet/partijiet oħra involuti





Objettiv speċifiku 1.4.: Pubblikazzjoni annwali tal-istatistika

Azzjonijiet Indikaturi Atturi responsabbli 1.4.1. Pubblikazzjoni ta' rapport annwali tal-UE dwar l-istatistika rigward l-infurzar doganali tal-IPR Rapporti annwali disponibbli f'Lulju Kummissjoni 1.4.2. Skambju tal-aħjar prattiki bejn l-Istati Membri dwar il-pubblikazzjoni ta' rapporti u statistika nazzjonali annwali dwar l-infurzar doganali tal-IPR L-aħjar prattiki huma disponibbli għall-amministrazzjonijiet doganali. Rapporti nazzjonali huma prodotti u ppubblikati fejn adatt. Kummissjoni u Stati Membri

2. INDIRIZZAR TAT-TENDENZI PRINĊIPALI FIL-KUMMERĊ TA' OĠĠETTI LI JIKSRU L-IPR

Objettiv speċifiku 2.1.: Żvilupp ta' approċċi mfassla apposta għat-traffiku ta' pakketti u postali

Azzjonijiet Indikaturi Atturi responsabbli 2.1.1. Skambju tal-aħjar prattiki dwar is-segwitu doganali tal-kummerċ fuq l-Internet, li jikkumplimenta l-attivitajiet tal-Grupp ta' Ħidma dwar il-Kooperazzjoni Doganali (Kunsill tal-UE) rigward il-qasam tal-Kriminalità bl-Internet relatata mad-dwana L-aħjar prattiki huma disponibbli għall-amministrazzjonijiet doganali sabiex jissaħħaħ il-kontroll mid-dwana tal-kummerċ elettroniku Għodod u tekniki ġodda (pereżempju blockchain) għandhom jintużaw fejn ikunu disponibbli u adatti. Dispożizzjonijiet legali ġodda għandhom jiġu żviluppati fejn meħtieġ. Kummissjoni u Stati Membri 2.1.2. Il-monitoraġġ ta' bidliet fil-qafas tal-Unjoni Postali Universali (UPU) fil-qasam tal-kummerċ elettroniku u l-aħjar użu tal-iżviluppi mwettqa f'dan il-qasam għall-infurzar doganali tal-IPR Bidliet fil-qafas tal-UPU huma mmonitorjati u miġjuba għall-attenzjoni tal-amministrazzjonijiet doganali. L-amministrazzjonijiet doganali jagħmlu l-aħjar użu tal-iżviluppi mwettqa fil-qasam tal-kummerċ elettroniku. Kummissjoni u Stati Membri





Objettiv speċifiku 2.2.: Tisħiħ tal-Ġestjoni tar-Riskji Doganali

Azzjonijiet Indikaturi Atturi responsabbli 2.2.1. Żvilupp ta' strateġija bbażata fuq il-ġestjoni komuni tar-riskji inkluż il-bżonnijiet ta' informazzjoni dwar ir-riskji, kriterji u standards komuni dwar ir-riskji u l-implimentazzjoni ta' azzjonijiet ta' kontroll prijoritarji tal-UE (PCAs) kif adatt, immirati lejn l-individwazzjoni ta' ksur tal-IPR għal kunsinni żgħar u kbar Analiżi tad-data dwar id-detenzjonijiet, inkluż data skambjata ma' pajjiżi terzi. Stabbiliment ta' kriterji u standards permezz tal-Grupp ta' Ħidma dwar il-Ġestjoni ta' Riskji Komuni taħt il-Programm Doganali 2020. Il-Kummissjoni bl-appoġġ tal-Istati Membri u l-Osservatorju Ewropew tal-Ksur tad-Drittijiet tal-Proprjetà Intellettwali 2.2.2. Forniment regolari ta' informazzjoni adatta dwar ir-riskji u l-kontroll doganali tal-IPR permezz tas-Sistema tal-Ġestjoni tar-Riskji Doganali (CRMS) u l-punti ta' kuntatt għall-kontroll Użu tas-CRMS għall-iskambju ta' informazzjoni dwar ir-riskji rigward ksur tal-IPR. Jingħata feedback regolari mill-Istati Membri rigward informazzjoni dwar ir-riskji u l-kontroll doganali u dwar ir-riżultati tal-kontrolli Kummissjoni u Stati Membri

3. INDIRIZZAR TAL-KUMMERĊ TA' OĠĠETTI LI JIKSRU L-IPR FIL-KATINA KOLLHA TA' FORNIMENT INTERNAZZJONALI

Objettiv speċifiku 3.1.: Tisħiħ tal-kooperazzjoni mal-pajjiżi ewlenin ta' oriġini, ta' transitu u ta' destinazzjoni

Azzjonijiet Indikaturi Atturi responsabbli 3.1.1. Rinfurzar tal-kooperazzjoni doganali dwar l-IPR ma' pajjiżi terzi, b'mod partikolari ċ-Ċina u Hong Kong Implimentazzjoni ta' Pjan ta' Azzjoni Ġdid UE-Ċina 2018-2020 Estensjoni tal-iskambju ta' informazzjoni dwar id-detenzjonijiet (notifiki) maċ-Ċina għal data nominali L-attivitajiet ta' kooperazzjoni ma' Hong Kong ikunu implimentati u msaħħa fejn meħtieġ Kummissjoni u Stati Membri 3.1.2. Skambju ta' informazzjoni ma' pajjiżi terzi f'konformità mad-dispożizzjonijiet legali, inkluż dwar oġġetti f'transitu/trasbord fl-UE kollha L-arranġamenti prattiki meħtieġa dwar l-iskambju ta' data u informazzjoni ma' pajjiżi terzi huma implimentati b'mod korrett bil-ħsieb tal-eliminazzjoni tal-kummerċ internazzjonali ta' oġġetti li jiksru d-drittijiet ta' proprjetà intellettwali Stabbiliment ta' mekkaniżmi għall-iskambju ta' informazzjoni. Għadd ta' skambji ta' informazzjoni u l-għadd ta' każijiet ta' detenzjoni abbażi ta' dik l-informazzjoni. Għadd ta' każijiet miftuħa abbażi tal-informazzjoni skambjata Għadd ta' operazzjonijiet doganali konġunti fi ħdan l-ASEM b'attenzjoni partikolari fuq il-ksur tal-IPR. Kummissjoni u Stati Membri





Objettiv speċifiku 3.2.: Tisħiħ tal-kapaċitajiet fil-pajjiżi kandidati u dawk ġirien dwar l-infurzar tal-IPR

Azzjonijiet Indikaturi Atturi responsabbli 3.2.1. Forniment ta' assistenza teknika għat-tisħiħ tal-kapaċitajiet lill-pajjiżi kandidati u dawk ġirien meta tintalab Grupp ta' esperti disponibbli Kummissjoni u Stati Membri 3.2.2. Skambji ta' esperjenzi u żjarat ta' studju possibbli fir-rigward ta' struttura operazzjonali, soluzzjonijiet tal-IT u soluzzjonijiet operazzjonali applikati mid-Dwana fl-infurzar tal-IPR Rapport dwar l-aħjar prattiki fl-infurzar tal-IPR fl-UE u fil-pajjiżi ġirien Kummissjoni u Stati Membri 3.2.3. Skambju ta' uffiċjali Għadd ta' skambji mwettqa Rappurtar lill-Istati Membri l-oħra u lill-Kummissjoni dwar l-esperjenza miksuba f'dawn l-iskambji Stati Membri

4. TISĦIĦ TAL-KOOPERAZZJONI MAL-OSSERVATORJU EWROPEW TAL-KSUR TAL-IPRs U L-AWTORITAJIET TAL-INFURZAR TAL-LIĠI

Objettiv speċifiku 4.1.: Sħubija mal-Osservatorju Ewropew tal-ksur tal-IPRs

Azzjonijiet Indikaturi Atturi responsabbli 4.1.1. Kontribut għall-iżvilupp u l-implimentazzjoni kif adatt, ta' proġetti mill-Osservatorju Ewropew tal-ksur tad-Drittijiet tal-Proprjetà Intellettwali b'appoġġ għall-istituzzjonijiet u l-inizjattivi dwar l-infurzar tal-IPR, fil-limiti tas-setgħat mogħtija lilu bir-Regolament (KE) Nru 386/2012, u skont il-pjan ta' ħidma tal-Osservatorju Ewropew, b'mod partikolari biex: — jiġu żviluppati sistemi li jiġbru, janalizzaw u jirrappurtaw dwar l-ambitu u l-iskala tal-kontrafazzjoni u l-piraterija fl-UE u l-iskambju ta' informazzjoni ewlenija — jissawru kompetenzi fl-infurzar tal-IP billi jingħata taħriġ speċjalizzat Proġetti li jikkorrispondu għall-bżonnijiet tad-dwana Kompatibbiltà u sinerġiji mal-proġetti tad-dwana Disponibbiltà ta' strumenti biex jinxtered l-għarfien dwar il-liġijiet tal-IPR, bażijiet ta' data relatati mal-IP u sistemi li jappoġġaw l-infurzar Attivitajiet ta' sensibilizzazzjoni pubblika inkluż dawk maħsuba għall-konsumaturi Osservatorju Ewropew tal-ksur tad-Drittijiet tal-Proprjetà Intellettwali f'kooperazzjoni mal-Kummissjoni u l-Istati Membri 4.1.2. Żvilupp ta' programmi ta' taħriġ speċifiku li jtejjbu l-użu taċ-Ċentru ta' Taħriġ Virtwali tal-EUIPO (IP VTC) fejn meħtieġ Ħtiġijiet ta' taħriġ ta' dwana huma identifikati (pereżempju kwistjonijiet ta' transitu). Żvilupp ta' programmi ta' taħriġ speċifiċi mill-IP VTC u jingħata taħriġ. Osservatorju Ewropew tal-ksur tad-Drittijiet tal-Proprjetà Intellettwali f'kooperazzjoni mal-Kummissjoni u l-Istati Membri





Objettiv speċifiku 4.2.: Titjib tal-fehim reċiproku u tal-kooperazzjoni bejn l-awtoritajiet doganali, tal-pulizija u dawk ġudizzjarji

Azzjonijiet Indikaturi Atturi responsabbli 4.2.1. Avvenimenti konġunti bejn rappreżentanti tal-amministrazzjonijiet doganali, tal-pulizija u ġudizzjarji, u d-dipartiment u l-uffiċċji tal-proprjetà industrijali u intellettwali Avvenimenti organizzati kif adatt Kummissjoni, Osservatorju Ewropew tal-ksur tad-Drittijiet tal-Proprjetà Intellettwali u l-Istati Membri 4.2.2. Sensibilizzazzjoni dwar ir-rabta bejn oġġetti mhux sikuri u mhux ta' standard l-ksur tal-IPR Eżitu tal-Istudju li għaddej tal-Osservatorju jitwassal għall-attenzjoni tal-amministrazzjonijiet doganali. Amministrazzjonijiet doganali jagħmlu użu mill-informazzjoni kif adatt. Osservatorju Ewropew tal-ksur tad-Drittijiet tal-Proprjetà Intellettwali f'kooperazzjoni mal-Kummissjoni u l-Istati Membri





Objettiv speċifiku 4.3.: Indirizzar tal-kummerċ ta' oġġetti li jiksru d-DPI tul il-katina tal-provvista internazzjonali

Azzjonijiet Indikaturi Atturi responsabbli 4.3.1. Azzjonijiet konġunti għat-tisħiħ tal-programm ta' prattiki ta' kooperazzjoni volontarja minn intermedjarji bbażati fuq l-MoUs Analiżi tar-rwol tal-intermedjarji. Avvenimenti mal-intermedjarji dwar ir-rwol tagħhom jiġu organizzati kif adatt, sabiex jinkisbu aktar fiduċja u aktar trasparenza. Kummissjoni u Osservatorju Ewropew tal-ksur tad-Drittijiet tal-Proprjetà Intellettwali bl-appoġġ tal-Istati Membri 4.3.2. Analiżi tal-loġistika ta' oġġetti trasportati bil-ferrovija fuq il-“Medda Ekonomika tar-Rotta tal-Ħarir” bil-ħsieb tal-kontrolli doganali Disponibbiltà u analiżi tal-mpatt tal-“Medda Ekonomika tar-Rotta tal-Ħarir” fuq il-kontrolli doganali. Strateġiji għal kontrolli doganali f'dan it-traffiku huma żviluppati u implimentati kif adatt. Kummissjoni u Osservatorju Ewropew tal-ksur tad-Drittijiet tal-Proprjetà Intellettwali bl-appoġġ tal-Istati Membri

(1) Komunikazzjoni tal-Kummissjoni tat-3 ta' Marzu 2010 — Ewropa 2020 Strateġija għal tkabbir intelliġenti, sostenibbli u inklużiv — COM(2010) 2020 final — mhux ippubblikata fil-Ġurnal Uffiċjali.

(2) Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni — Suq Uniku għad-Drittijiet tal-Proprjetà Intellettwali — li Jagħti spinta lill-kreattività u l-innovazzjoni sabiex jipprovdi tkabbir ekonomiku, impjiegi ta' kwalità għolja u prodotti u servizzi tal-ogħla livell fl-Ewropa — COM(2011)287.

(3) ĠU L 181, 29.6.2013, p. 15.

(4) ĠU L 82, 22.3.1997, p. 1.

(5) ĠU C 80, 19.3.2013, p. 1.

(6) ĠU C 80, 19.3.2013, p. 11.

(7) dok. 6494/18.

(8) COM(2018) 77 final.

(9) Trade in Counterfeit and Pirated Goods (Il-Kummerċ ta' Oġġetti Kontrafatti u Pirati): Mapping the Economic Impact, (Immappjar tal-Impatt Ekonomiku) OECD/EUIPO (2016) https://euipo.europa.eu/tunnel-web/secure/webdav/guest/document_library/observatory/documents/Mapping_the_Economic_Impact_study/Mapping_the_Economic_Impact_en.pdf

(10) Rapport ta' Sinteżi dwar il-Ksur tal-IPR 2018, EUIPO (2018) https://euipo.europa.eu/tunnel-web/secure/webdav/guest/document_library/observatory/docs/Full%20Report/Full%20Synthesis%20Report%20EN.pdf